stanford-oval/wikipedia huggingface dataset:
Kortteenlampi (Hirvensalmi)
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 100,4 metriä mpy.
Rayman Origins

| Rayman Origins |
| --- | --- |
 Rayman Origins -pelin kansikuva.
Kehittäjä:  Ubisoft Montpellier Ubisoft Casablanca (Nintendo 3DS)
Julkaisija:  Ubisoft
Jakelija:  Steam, GOG.com, Humble Store, Nintendo eShop, Ubisoft Store, Epic Games Store, Microsoft Store ja PlayStation Store
Ohjaaja:  Michel Ancel ja Sebastien Morin
Säveltäjä:  Christophe Héral (käännä suomeksi)
Pelisarja:  Rayman
Pelimoottori:  UbiArt Framework
Julkaistu:  PlayStation 3, Wii, Xbox 360NA 15. marraskuuta 2011AUS 24. marraskuuta 2011EU 25. marraskuuta 2011JP 12. huhtikuuta 2012 PlayStation VitaNA 15. helmikuuta 2012EU 23. helmikuuta 2012AUS 23. helmikuuta 2012JP 12. huhtikuuta 2012 Microsoft Windows NA 29. maaliskuuta 2012AUS 29. maaliskuuta 2012EU 30. maaliskuuta 2012 Nintendo 3DS NA 6. marraskuuta 2012AUS 7. kesäkuuta 2012EU 8. kesäkuuta 2012JP 19. heinäkuuta 2012
Lajityyppi:  Tasohyppely
Pelimuoto:  Yksinpeli, moninpeli
Ikäluokitus:  ACB: G CERO: A ESRB: E10+  Virheellinen ESRB-arvo PEGI: 7
Alusta:  PlayStation 3, Wii, Xbox 360, Microsoft Windows, PlayStation Vita, Nintendo 3DS
Jakelumuoto:  Steam, Humble Store, Nintendo eShop ja digitaalinen lataus.
Lisää peliartikkeleitaVideopelien teemasivulla
Infobox OK  : 
Rayman Origins on Ubisoftin kehittämä ja julkaisema tasohyppelypeli, joka julkaistiin kotikonsoleille vuonna 2011 ja Microsoft Windowsille sekä PlayStation Vita- ja Nintendo 3DS -käsikonsoleille alkuvuodesta 2012. Pelin tarina seuraa Raymanin maailmanpelastusta Darktooneilta ja muilta olennoilta, jotka ovat saastuttaneet Haavemantereen.
Pelaaminen

Rayman Origins muistuttaa pelattavuudeltaan paljon New Super Mario Bros. Wii:tä, sillä siinä läpäistään laidasta laitaan värikkäitä kaksiulotteisia tasoja. Jokaisessa tasossa pelaaja ohjaa Raymania yksin pelatessaan, mutta moninpelillä pystyy pelaamaan myös Globoxilla ja kahdella Teensie-olennolla. Jokaisessa tasossa pelaaja kohtaa edeltäjistä tuttuja Lums-lummeja, joilla voi vapauttaa lisää Electoon-nimisiä olentoja, joiden häkkejä on myös joka tasossa vähintään tason lopussa. Jokainen taso sisältää myös Skull Coineja, jotka ovat 25 lummin arvoisia sekä isoja lummeja, jotka saavat kaikki pienemmät lummit hetkeksi aikaa punaisiksi ja arvokkaammiksi. Toisin kuin edeltäjissä, Raymanillä ei ole mitään varsinaista energiamittaria vaan pelaaja voi saada normaalin muodon lisäksi suojaamaan yhden sydämen, joita löytyy jokaiseen tasoon sirotelluista lasipurkeista. Sydän suojaa vain vihollisten iskuilta, ja Rayman kuolee välittömästi pudottuaan rotkoon tai jouduttuaan kahden esineen väliin,  palaten aiemmalle aloituspaikalle.
Jokaisen tason läpäisyn jälkeen yksi Teensie-olento kerää Raymanin keräämät lummit kaukoputkimaiseen lasipurkkiin jossa on aina vähintään kaksi vaaleanpunaista viivaa, ja jos lummien määrä ylittää tämän viivan pelaaja saa vapautettua lisää Electooneja.
Kehitys

Peli esiteltiin virallisesti ensimmäistä kertaa E3 2010 -messuilla Ubisoftin näyttelyvuoron lopussa, jolloin sen sanottiin olevan ladattavaa materiaalia ja tulevan saataville PlayStation Networkin ja Xbox Live Arcaden lataamoihin sekä julkaistaisiin PC:lle, Nintendo 3DS:lle, iPadille ja iPhonelle. Ensimmäisen episodin oli tarkoitus tulla markkinoille alun perin vuoden 2010 lopulla, mutta sitä aina siirrettiin vuoden 2011 puolelle asti. Niukan tiedon saamisen jälkeen projekti vahvistettiin eloon huhtikuussa 2011. Toukokuussa 2011 tiedotettiin, että ensimmäinen osa olikin laajennettu kokonaiseksi peliksi, joka julkaistaisiin vuoden neljännellä neljänneksellä. 6. huhtikuuta 2012 tiedotettiin, että Rayman Originsin Nintendo 3DS -version hintaa leikattaisiin Pohjois-Amerikassa 39,99 dollarista 29,99 dollariin. Pelin tarina on jatko-osa Rayman: Hoodlums' Revengelle. Tässä pelissä joku on asettanut piilomikrofonin Haavemantereen ja Kalmankalpeidenkuolleidenmaan välille. Nyt Rayman Originsissa näytetään, että Velho on huijannut Raymaniä alusta asti. Peli on ensimmäinen, jossa käytetään UbiArt Frameworkia, in-house grafiikkamoottoria, jonka avulla taiteilijat voivat luoda helposti sisältöä ja käyttää sitä sitten interaktiivisessa ympäristössä. Taiteilijoiden pitää vain poseerata mallia ja muokata kuviota, kun ohjelmisto pitää huolen automaattisesti kuvan vääristelystä. Tämän moottorin päätehtävänä on antaa artistien ja suunnittelijoiden keskittyä itse työhön, ilman huolehtimista pelin kehityksen teknillisistä näkökohdista. Yves Guillemotin mukaan, ainoastaan viisi ihmistä oli työskennellyt pelin eteen siinä vaiheessa kun peli oli vahvistettu ensimmäistä kertaa. Ubisoft on saanut Ranskan valtion avustuksella ja omistautunut tukemaan taiteen UbiArtin työkalujen kehitykseen. Pelimoottori on optimoitu HD-resoluutioille, antaen pelin pyöriä täydellä 1080p:n HD:llä sekä 60 kehyksen sekuntivauhdilla.
Vastaanotto

Peli sai positiivisia arvosteluja. Metacriticin laskemien arvosanojen keskiarvo on pelin PC-versiolla 86/100, PlayStation Vita -versiolla 88/100, Wii-versiolla 92/100 sekä PlayStation 3- ja Xbox 360 -versiolla 87/100 pistettä. Nintendo Power antoi pelille arvosanaksi 9,5/10, sanoen sitä "tasohyppelyn mestariteokseksi". IGN antoi myös arvosanaksi 9,5, sanoen että "Rayman Origins on tämän konsolisukupolven näyttävin ja hauskin tasohyppelypeli". 1UP antoi arvosanaksi A-:n, yllättyen sen monipuolisesta kenttäsuunnittelusta ja sanoen sitä "parhaaksi 2D-tasohyppelypeliksi, joka ei ole Mario-peli." Joystiq antoi pelille 5/5 tähteä sanoen että "se ilmentää sellaista luovuutta ja ammattitaitoa, jota puuttuu 16 megabitin konsoleiden aikakauden jälkeen kehitetyistä 2D-tasohyppelypeleistä." GameTrailers antoi arvosanaksi 8,5. GameSpot antoi pelin kaikille versioille arvosanaksi 8,5 pistettä ja se palkitsi pelin vuoden 2011 parhaaksi tasohyppelypeliksi. NintendoLife.com antoi pelille arvosanaksi 10/10 ja sanoi sitä "Huippu 2D-tasohyppelypeliksi ja epäilemättä yhdeksi parhaimmista Wii-peleistä." Giant Bomb nimesi Rayman Originsin vuoden 2011 kymmenenneksi parhaimmaksi peliksi. Suurista kehujen määristä huolimatta peli ei myynyt odotetusti, sillä sitä myytiin vain 50 000 kappaletta ensimmäisen kuukauden aikana. Ubisoft kuitenkin mainitsi pelin olleen kannattava ja he kokivat, että sillä "olisi mahdollisuus nousta yhtiön pitkän aikavälin myyntimenestykseksi."
Suomalaisilta arvostelijoilta peli sai myös positiivisen vastaanoton. Gamereactor antoi pelille arvosanaksi 9/10 kehuen loistavaa pelattavuutta, vaihtelevaa kenttäsuunnittelua ja saumatonta yhteistyötilaa, mutta kritisoi puolestaan satunnaista liiallista hektisyyttä ja teemallisesti kliseisiä kenttiä. Livegamers kehui pelin Xbox 360 -versiota sen kauneudesta, loistavasta äänimaailmasta ja toimivista kontrolleista, mutta kritisoi hitusen verran havaittavissa olevaa toistoa ja vaikeustason vaihtelevuutta.
Seuraaja

Huhtikuussa 2012 saatiin vihjailuja mahdollisesta jatko-osasta. YouTubeen vuotanut esittelyvideo vahvisti seuraajapelin olemassaolon, jonka nimi on Rayman Legends. Esittelyvideo näyttää parannellun pelimoottorin, uudet pelattavat hahmot, uudet yksinpeli- ja moninpelimoodit, sosiaalisia peliominaisuuksia, ja yksinomaisia piirteitä, joita on Wii U:lla, kuten Near Field Communication -toiminto, jolla voi tukea eri hahmoja, jotka muistuttavat Rabbids-olentoja, ja mahdollisesti päähahmon Assassin's Creed -pelisarjasta.
Richard Andvord

| Richard Andvord |
| --- | --- |

Henkilötiedot
Muut nimet:  Sevald Theodor Richard Andvord
Syntynyt: 5. elokuuta 1839 Lom, Norja
Kuollut: 8. marraskuuta 1913 (74 vuotta) Kristiania, Norja
Ammatti:  liikemies
Muut tiedot
Tunnustukset:  Pyhän Olavin ritarikunta Vasa-ritarikunta
Sevald Theodor Richard Andvord (5. elokuuta 1839 Lom – 8. marraskuuta 1913 Kristiania) oli norjalainen liikemies, joka perusti nimeään kantaneen paperi- ja toimistotarvikemyymälän Osloon Stortorvetin laidalle. Se ryhtyi myöhemmin myös painamaan ja sitomaan kirjoja. Andvordin liike oli vuosisadan vaihteessa kaupungin keskeisiä talouselämän, kulttuurin ja politiikan vaikuttajien tapaamispaikkoja. Sen vakioasiakkaita olivat muun muassa Henrik Ibsen, Edvard Grieg, Jonas Lie, Bjørnstjerne Bjørnson, Edvard Munch, Fridtjof Nansen ja Gustav Vigeland.
Andvord on haudattu Vår Frelsers -hautausmaalle.
Richard Andvord Papirhandel noin vuonna 1896.
Aiheesta muualla

Kuvia tai muita tiedostoja aiheesta Richard Andvord Wikimedia Commonsissa
Koukkusormi

| Koukkusormi> Bowfinger |
| --- | --- |

Ohjaaja:  Frank Oz
Käsikirjoittaja:  Steve Martin
Tuottaja:  Brian Grazer
Säveltäjä:  David Newman
Kuvaaja:  Ueli Steiger
Leikkaaja:  Rick Pearson
Pääosat:   Steve Martin  Eddie Murphy  Heather Graham 
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  Universal Studios Netflix
Ensi-ilta:  1999
Kesto:  97 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Koukkusormi (Bowfinger) on Frank Ozin ohjaama ja Steve Martinin käsikirjoittama komediaelokuva vuodelta 1999. Martin oli myös pääosassa elokuvassa Eddie Murphyn kanssa.
Elokuva kritisoi muun muassa Hollywoodia, elokuva-alaa ja julkisuuden henkilöitä.
Juoni

Elokuva kertoo epäonnisesta elokuvaohjaajasta Bobby Bowfingerista, joka on 10 vuoden iästä asti säästänyt rahaa voidakseen tehdä vihdoinkin elokuvan. Elokuvan teko kuitenkin näyttää epätodennäköiseltä, sillä mikään suuri yhtiö ei suostu maksamaan Bowfingerin projektia. 
Jos elokuvassa olisi suuri tähti, niin elokuvayhtiöt suostuisivat rahoittamaan elokuvan. Bowfingerin mielestä oikea mies elokuvaan on toimintatähti Kit Ramsey. Bowfinger ehdottaa roolia Ramseylle, mutta tämä kieltäytyy roolista. Bowfinger pettyy, mutta haluaa Ramseytä edelleen elokuvaansa. Kuvausryhmälleen Bowfinger kertoo Ramseyn suostuneen rooliin ja alkavat kuvata elokuvaa, Ramseyn tietämättä. He kuvaavat Bowfingerin johdolla Ramseytä salaa ja lopulta projektiin liittyy myös Ramseyn veli Jiff, jonka avulla Bowfinger aikoo kuvata elokuvan loppuun.
Näyttelijät

| 0 | 1 | 2 |
| --- | --- | --- |
|  Steve Martin  | … |  Bobby Bowfinger   |
|  Eddie Murphy  | … |  Kit Ramsey / Jiff Ramsey   |
|  Heather Graham  | … |  Daisy   |
|  Jamie Kennedy  | … |  Dave   |
|  Christine Baranski  | … |  Carol   |
|  Adam Alexi-Malle  | … |  Afrim   |
|  Robert Downey Jr.  | … |  Jerry Renfro   |
|  Terence Stamp  | … |  Terry Stricter   |
Komsomol

VLKSM:n logo
Komsomol-aiheinen postimerkki vuodelta 1966.
Komsomolin liittokokous Kremlin kongressipalatsissa vuonna 1987.
Komsomol eli Yleisliittolainen Leninin kommunistinen nuorisoliitto (ven. Всесоюзный Ленинский коммунистический союз молодёжи, Vsesojuznyi Leninski kommunistitšeski sojuz molodjoži, lyh. ВЛКСM, VLKSM) oli Neuvostoliiton kommunistisen puolueen nuorisojärjestö.
Komsomol perustettiin 28. lokakuuta 1918, ja 1980-luvun alkupuolella sen jäsenmääräksi arvioitiin noin 40 miljoonaa. Samoihin aikoihin se julkaisi 234 nuorisolehteä, joiden yhteislevikki oli noin 76 miljoonaa. Tunnetuin lienee ollut Komsomolskaja Pravda.
Komsomolin jäsenet olivat iältään 14–28-vuotiaita, tosin liiton toimihenkilöt saattoivat olla tuota vanhempiakin. Nuoremmat lapset kuuluivat pioneereihin (10–14-vuotiaat) tai lokakuulaisiin (7–9-vuotiaat).
Komsomolilla oli vain vähän suoraa vaikutusta NKP:n ja Neuvostoliiton hallinnon toimintaan. Sen pääasiallinen tehtävä oli toimia välineenä iskostaa nuorison mieliin kommunistisen puolueen ajatustapoja. Lisäksi Komsomolin kautta saatiin nuoria politiikan palvelukseen. Esimerkiksi opiskelijoiden oli käytännössä pakko kuulua järjestöön.
Alkuvaiheet

Vallankumouksen jälkimainingeissa bolševikit eivät aluksi nähneet tarpeellisena puolueen nuorisosiiven perustamista. Vuonna 1918 pidetyssä kokouksessa päätettiin kuitenkin järjestön perustamisesta bolševikkipuolueen suojeluksessa. Nimellisesti järjestöt eivät liittyneet toisiinsa, eikä jäsenyys ollut yhteinen. Kuitenkin jo seuraavana vuonna pidettyyn kokoukseen mennessä tosiasiallinen valta järjestössä oli puolueella.
Nuorisojärjestön perustamisen syy lienee ollut se, että vallankumous oli vetänyt mukaan nuorisojoukkoja, joiden toiminnan bolševikit halusivat ottaa kontrolliin. Komsomolin periaatteet löi kiinni V. I. Lenin, joka vuonna 1920 piti järjestön 3. liittokokouksessa puheen Nuorisoliiton tehtävät.
Komsomolin perustajia olivat 16-vuotias Lazar Satskin ja 19-vuotias Oskar Ryvkin. Tiedot perustajista kuitenkin sittemmin salattiin, koska heidät oli likvidoitu Stalinin vainoissa ja koska he olivat juutalaisia. Saman kohtalon kokivat Komsomolin alkuvaiheen johtajat Nikolai Tšaplin, Jefim Tseitlin ja Pjotr Smorodin.
Menestyksen vuodet

Komsomolilla ei ollut kilpailijoita. Kaikki muut nuorisojärjestöt oli kielletty, viimeisimpänä partioliike vuonna 1922. Sen jälkeen perustettiin myös kommunistinen lastenjärjestö Nuoret pioneerit. Se kokosi lapsia toimintaansa koululaitoksen avulla.
1960-luvulla Komsomolin arvoa haluttiin korostaa sillä, että nuorisoliittolaiset osallistuivat Baikalin–Amurin rautatien rakentamiseen, minkä tuli olla nuorison voimannäyttö.[lähde? ]
Komsomolin jäsenyys oli nuorelle välttämätöntä, mikäli hän aikoi esimerkiksi yliopisto-opintoihin.
Lakkauttaminen

Viimeistään 1970-luvulla Komsomol oli muuttunut ideologiaansa levittävästä järjestöstä tekopyhäksi byrokratiakoneistoksi.  Puoluejohtaja Mihail Gorbatšovin aikana toteutettujen uudistusten, perestroikan ja glasnostin aikana järjestön ongelmat tulivat avoimesti esille. Sen byrokraattisuutta ei enää kyetty piilottamaan, sillä Komsomolista oli tullut konservatiivinen ja byrokraattinen kerho ilman poliittista vaikutusvaltaa. Asian korjaamiseksi toteutettiin Komsomolin 20. kokouksessa perusteellisia uudistuksia, ja järjestöstä yritettiin esimerkiksi tehdä enemmän markkinataloudelliseen ajatteluun suuntautunutta. Käytännössä uudistukset olivat kuolinisku osiin pirstoutuneelle ja päämääränsä menettäneelle järjestölle. Komsomolille ei ollut enää tarvetta.[lähde? ]
Komsomolilla oli oma sanomalehti, päivittäin ilmestynyt Komsomolskaja pravda. Lehti on jatkanut ilmestymistä omillaan suurilevikkisenä iltapäivälehtenä järjestön lakkauttamisesta huolimatta.[lähde? ]
Komsomol ja oligarkit

Kun yksityisen sektorin taloutta alettiin perestroikan alkuaikoina pikkuhiljaa tuoda maahan, Komsomolin jäsenille annettiin tiettyjä etuoikeuksia liiketoiminnan harjoittamiseen. Monet Komsomolin johtohenkilöistä käyttivät tilaisuutta hyväkseen, ja heistä tuli Venäjän äkkirikkaita oligarkkeja, tunnetuimpana esimerkkinä Mihail Hodorkovski.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Koivunen, Pia: Uuden maailman lähettiläät - Komsomolin agitaatio ja propaganda uuden ihmisen ja uuden yhteiskunnan utopioiden valossa  1928–1932.  (Pro gradu -tutkielma)  Tampere:  Tampereen yliopisto, Historiatieteen laitos, 2006.  Teoksen verkkoversio.
Richard Ahlqvist

Jarl Richard Cecil Ahlqvist (16. syyskuuta 1938 Helsinki – 23. elokuuta 2013 Höganäs, Ruotsi) oli suomenruotsalainen arkkitehti, taidemaalari ja piirtäjä.
Ahlqvist valmistui arkkitehdiksi Teknillisestä korkeakoulusta 1968 ja työskenteli sitten alue- ja maisemasuunnittelun piirissä ja julkaisi artikkeleita maisemanhoidosta. Hän laati muun muassa Suomenlinnan maisemasuunnitelman. Ahlqvist oli vapaa taiteilija vuodesta 1979 lähtien ja hän piti taidenäyttelyitä sekä Suomessa että Ruotsissa. Näyttelyissä oli esillä Ahlqvistin luonto- ja maisema-aiheisia maalauksia ja piirroksia. Vuonna 1981 hän piti Suomen arkkitehtuurimuseossa Helsinki-aiheisen Kuvia Helsingistä -näyttelyn. Ahlqvist asui vuodesta 1982 Ruotsissa. Myöhemmin hän keskittyi maalaamiseen ja käytti aiheina muun muassa Italian maisemia.
Ahlqvist esiintyi sivuosissa Jaakko Pakkasvirran elokuvassa Vihreä leski 1966 ja Risto Jarvan elokuvassa Työmiehen päiväkirja 1967.
Kirjallista tuotantoa

Kestääkö maisema ; tekijät Tom Simons, Yrjö Haila ; kuv. Richard Ahlqvist. Uudenmaan seutukaavaliitot, Helsinki 1972
The "Roman Temple" at Tehna el-Gebel ; kirj. Rostislav Holthoer, Richard Ahlqvist. Studia Orientalia 43, 7. Societas orientalis Fennica, Helsinki 1974
Suomenlinnan maisemasuunnitelma : Suomenlinnan rakennettujen ulkotilojen, puistojen ja luonnonalueiden suunnitelma : esiselvitys ; laat. Oy Arkkitehtuuri & Maisema ab : Ahlqvist-Helander-Henttonen-Simons. Suomenlinnan hoitokunta, Helsinki 1977
Suomenlinnan maisemasuunnitelma : inventoinnit ja arviot, yleissuunnitelmien luonnokset : suunnitteluvaiheen esittely 6.6.1978 ; laat. Oy Arkkitehtuuri & Maisema ab: Ahlqvist-Helander-Henttonen-Simons. Suomenlinnan hoitokunta, Helsinki 1978
Kuvia Helsingistä : näyttely, 18.3.-20.4.1981 Suomen rakennustaiteen museo - Helsingforsbilder : utställning, 18.3.-20.4.1981 Finlands arkitekturmuseum ; luettelon teksti Mikael Sundman ; kuvatekstit Richard Ahlqvist. Suomen rakennustaiteen museo, Helsinki 1981
Richard Ahlqvist : i landskapets tid : retrospektiv - maiseman aikaan : retrospektiivi - prevailing landscape : retrospectiv ; esseet Marica Gripenberg, Yrjö Haila ; valokuvat Allan Olofsson ; toimittaja Magdalena Holm ; käännös  GRTranslation, Yrjö Haila, Richard Ahlqvist. Stiftelsen Pro Artibus, Ekenäs 2008
Risöhällin rukoushuone

| Risöhällin rukoushuone |
| --- | --- |
 Risöhällin rukoushuone heinäkuussa 2023.
Sijainti:  Tranvägen 2 68570 Luoto
Koordinaatit:  
Seurakunta:  Risöhäll bönehusförening r.f. (Laestadianernas Fridsföreningars Förbund)
Rakentamisvuosi:  2007
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Risöhällin rukoushuone (ruots. Risöhäll bönehus) on Risöhällin kylässä Luodossa sijaitseva rukoushuone. Se edustaa ruotsinkielistä rauhansanalaislestadiolaisuutta, jonka kattojärjestö on Laestadianernas Fridsföreningars Förbund. Rukoushuoneen omistaa itsenäinen rukoushuoneyhdistys.
Historia

Lestadiolainen herätys oli saavuttanut Luodon jo 1870-luvun alussa. Herätys levisi Kokkolasta Öjan kautta Luotoon. Risöhällin kylän ensimmäisen rukoushuoneen rakentaminen sai alkunsa maaliskuussa 1958, jolloin perustettiin rukoushuoneyhdistys. Ensimmäinen rukoushuone vihittiin käyttöön vuonna 1962. Ensimmäistä rukoushuonetta laajennettiin vuonna 1985.
Vanha rukoushuone jäi 2000-luvulle tultaessa ahtaaksi ja yhdistys osti lisää tonttimaata. Uuden rukoushuoneen rakentamisen suunnittelu aloitettiin vuonna 2003 ja rakentaminen alkoi 2005. Maaliskuussa 2007 uusi rukoushuone vihittiin käyttöön. Rukoushuoneen vihkimiseen osallistui myös pastori Max-Olav Lassila.
Aiheesta muualla

Kuvia tai muita tiedostoja aiheesta Risöhällin rukoushuone Wikimedia Commonsissa
Rukoushuoneen kotisivut
Rakennuksen käyttöikätavoite

Vantaalle vuonna 2010 valmistuneen Pyhän Laurin kappelin käyttöikätavoite on 200 vuotta.
Rakennuksen käyttöikätavoite on lähtökohta rakennuksen eri osien ja järjestelmien huoltotarpeelle. Käyttöikätavoitteiden määrittely edellytetään Suomen rakentamismääräyskokoelmassa A4 (Rakennuksen käyttö- ja huolto-ohje, määräykset ja ohjeet).
Käyttöikä tarkoittaa rakentamismääräyskokoelmassa käyttöönoton jälkeistä aikaa, jona rakenteen tai rakennusosan kaikki toimivuusvaatimukset täyttyvät, kun kohdetta hoidetaan, huolletaan ja kunnossapidetään suunnitelmallisesti ja ohjeiden mukaan.
Suunniteltu käyttöikä (tai suunnittelukäyttöikä) tarkoittaa rakennushankkeeseen ryhtyvän, rakennuttajan tai suunnittelijan määrittämää käyttöikävaatimusta.
Rakennuksen koko elinkaaren kustannuksiin vaikuttavat asetetut käyttöikätavoitteet ja kunnossapitojaksot. Käyttöikätavoitteiden asettaminen tulee tarkemmaksi, jos samalla asetetaan tavoitteita kunnossapitojaksoille.
Rakentamismääräyskokoelmassa ei aseteta minkäänlaisia vaatimuksia käyttöikätavoitteiden suuruudesta.
Rakennuksen huoltokirjan huolto-ja kunnossapitotoimilla pyritään varmistamaan, että valittuihin käyttöikätavoitteisiin päästään.
Käsitteitä

Käyttöikäsuunnittelun ja toimivuusajattelun käsitteitä ovat:
Toimivuusajattelu (Performance approach), jolla tarkoitetaan rakentamisessa menettelytapaa, jossa rakentamisen lopputuotteesta kuvataan valintavaiheessa käytönaikaiset ominaisuudet mutta ei teknistä ratkaisua.
Toimivuusvaatimus (Performance requirement) on vaadittu ominaisuus, joka esitetään erittelemättä teknistä ratkaisua.
Toimivuus (Performance) on tuotteen suoriutuminen tarkoitetussa käytössä.
Käyttöikäsuunnittelu (Service life planning) on prosessi, jonka tarkoituksena on varmistaa, että rakennuksen käyttöikä ylittää suunnitteluiän ottaen huomioon rakennuksen elinkaarikustannukset.
Käyttöikä on se rakenteen valmistuksen tai asennuksen jälkeinen aika, jonka rakenne asianmukaisesti huollettuna säilyttää käyttökelpoisuutensa. Käyttöikä päättyy, kun rakenne saavuttaa käyttöikärajatilan
Suunnittelukäyttöikä (design life) on rakennukselle tai rakennusosalle asetettu käyttöikätavoite.
Vaadittu käyttöikä on rakenteelle määritelty suunnittelukäyttöiän vaatimus.
Ennakoitu käyttöikä (estimated service life) on rakennuksen tai rakennusosan käyttöikäarvio.
Vertailukäyttöikä on kerroinmenetelmässä käytettävä komponentin arvioitu käyttöikä. Ennakoitu käyttöikä kohteessa riippuu lisäksi rakenteen, työnsuorituksen, ympäristö- ja käyttöolosuhteiden sekä huollon laadusta.
Kestoikä on se rakenteen valmistuksen tai asennuksen jälkeinen aika, jonka rakenne säilyttää korjattavuutensa siten, että se vielä käyttöiän päätyttyä on taloudellisesti ja teknisesti mahdollista palauttaa peruskorjaamalla käyttökelpoiseksi.
Turmeltuminen on ajan kuluessa tapahtuvaa materiaalin tai tuotteen toimivuuden heikkenemistä ja vaurio on toiminnallisen rajan alittumista.
Luokittelu

Käyttöiän luokittelussa on seuraavia tekijöitä:
rakennustyyppi
käyttötarkoituksen pysyvyys
toimintojen vaihtuvuus ja volyymin pysyvyys käyttötarkoituksen puitteissa
alueen kehittyminen
rakennetun ympäristön kulttuurihistoriallinen ja arkkitehtoninen laatu
rakennuksen kansallinen merkitsevyys
rakennuksen ajateltu kulttuurihistoriallinen ja arkkitehtoninen merkitsevyys
rakennuksen saavutettavuus ja näkyvyys.
Rakennuksen osien ja laitteiden käyttöikä > Muoviset viemäriputket

1960- ja 1970-luvuilla rakennettujen PVC-viemäriputkien käyttöikä on noin 40 vuotta. 1980-luvun viemäreille kannattaa varata kuntotutkimus, jotta saadaan selville niiden kunto ja mahdollinen remontin tai huollon tarve. 1990-luvulla taas muoviviemäreitä alettiin valmistaa PP-muovista, joka on laadukkaampi materiaali kuin PVC. Nykyisten putkien käyttöikäennuste on noin 50 vuotta, mutta todellista käyttöikää ei kuitenkaan vielä tiedetä varmasti, koska nykyisenmallisia muoviputkia on asennettu vasta vähän aikaa.
Putkien käyttöikään vaikuttavat lisäksi putkiston kunnossapito ja käyttö. Usein ongelmia syntyy myös asennusvirheistä.
Rakennuksen osien ja laitteiden käyttöikä > Betonirakenteet

Betoninormit uudistuivat vuonna 2005. Normissa edellytetään betonirakenteilta käyttöikämitoitus. Betonirakenteet on suunniteltava ja valmistettava 50–200 vuoden käyttöiälle. Piirustuksiin on merkittävä betonirakenteiden rasitusluokat sekä suunnittelukäyttöikä. Suunnittelukäyttöikä kertoo, kuinka kauan rakenteen kyseisessä ympäristössä tulee kestää.